17)

Følgende afsnit indsættes: »FEMTE AFSNIT APPEL AF AFGØRELSER TRUFFET AF RETTEN FOR EU-PERSONALESAGER Artikel 137 Stk. 1 Appel iværksættes ved indlevering af et appelskrift til Justitskontoret for Retten i Første Instans eller for EU-personaleretten. Stk. 2 EU-personalerettens Justitskontor fremsender straks sagens akter og i givet fald appelskriftet til Justitskontoret for Retten i Første Instans. Artikel 138 Stk. 1 Appelskriftet skal indeholde: a) appellantens navn og adresse b) angivelse af de andre parter, der har deltaget i retsforhandlingerne for EU-personaleretten c) de retlige anbringender og argumenter, der påberåbes d) appellantens påstande. Artikel 43 og artikel 44, stk. 2 og 3, finder anvendelse på appellen. Stk. 2 Den afgørelse fra EU-personaleretten, der appelleres, vedlægges appelskriftet. Dette skal indeholde angivelse af, hvornår den appellerede afgørelse er blevet forkyndt for appellanten. Stk. 3 Såfremt appelskriftet ikke opfylder kravene i artikel, 44, stk. 3, eller nærværende artikels stk. 2, finder artikel 44, stk. 6, anvendelse. Artikel 139 Stk. 1 Påstandene i appelskriftet skal gå ud på: a) at EU-personalerettens afgørelse ophæves helt eller delvis b) at der helt eller delvis gives medhold i de i første instans nedlagte påstande, idet nye påstande ikke kan nedlægges. Stk. 2 Der må ikke i appelskriftet foretages nogen ændring af sagsgenstanden, som den har foreligget for EU-personaleretten. Artikel 140 Appelskriftet forkyndes for alle parter, der har deltaget i retsforhandlingerne for EU-personaleretten. Artikel 45 finder anvendelse. Artikel 141 Stk. 1 Enhver part, der har deltaget i retsforhandlingerne for EU-personaleretten, kan indgive svarskrift inden to måneder efter appelskriftets forkyndelse. Fristen kan ikke forlænges. Stk. 2 Svarskriftet skal indeholde: a) navnet på den, der indgiver svarskriftet, og dennes adresse b) angivelse af, hvornår appelskriftet er blevet forkyndt for ham c) de retlige anbringender og argumenter, der påberåbes d) de påstande, der nedlægges. Artikel 43 og artikel 44, stk. 2 og 3, finder anvendelse. Artikel 142 Stk. 1 Påstandene i svarskriftet skal gå ud på: a) at appellen helt eller delvist afvises eller forkastes, eller at EU-personalerettens afgørelse helt eller delvist ophæves b) at der gives helt eller delvist medhold i de påstande, der er nedlagt i første instans, idet nye påstande ikke kan nedlægges. Stk. 2 Der må ikke i svarskriftet foretages nogen ændring af sagsgenstanden, som den har foreligget for EU-personaleretten. Artikel 143 Stk. 1 Ud over appelskrift og svarskrift kan der afgives replik og duplik, såfremt retsformanden efter begæring fra appellanten herom, fremsat senest syv dage efter forkyndelsen af svarskriftet, skønner det nødvendigt og udtrykkeligt tillader, at der afgives replik med henblik på at give appellanten mulighed for at gøre sine synspunkter gældende eller med henblik på at skabe grundlag for afgørelsen om appellen. Retsformanden fastsætter fristen for indgivelse af replik og i forbindelse med forkyndelsen af replikken fristen for indgivelse af duplik. Stk. 2 Når påstanden i svarskriftet går ud på hel eller delvis ophævelse af EU-personalerettens afgørelse vedrørende et anbringende, som ikke er omfattet af appelskriftet, kan appellanten samt enhver anden part inden to måneder efter forkyndelsen af det pågældende svarskrift indgive replik, som kun kan omhandle dette anbringende. Stk. 1 finder anvendelse på yderligere processkrifter, der indgives efter en sådan replik. Artikel 144 Med forbehold af nedenstående bestemmelser finder artikel 48, stk. 2, og artikel 49, 50, artikel 51, stk. 1, artikel 52, 55-64, 76a-110, artikel 115, stk. 2 og 3, og artikel 116, 123-127 og 129 anvendelse på forhandlingerne for Retten i Første Instans i sager, der angår appel af en afgørelse fra EU-personaleretten. Artikel 145 Er det åbenbart, at appellen i sin helhed eller delvis ikke kan antages til realitetsbehandling eller er ugrundet, kan Retten i Første Instans når som helst på grundlag af den refererende dommers rapport og efter at have hørt generaladvokaten ved begrundet kendelse beslutte helt eller delvis at afvise eller forkaste appellen. Artikel 146 Efter indgivelsen af de i artikel 141, stk. 1, og eventuelt artikel 143, stk. 1 og 2, omhandlede processkrifter kan Retten i Første Instans på grundlag af den refererende dommers rapport og efter at have hørt generaladvokaten og sagens parter beslutte at træffe afgørelse om appellen, uden at retsforhandlingerne omfatter et mundtligt stadium, medmindre en part fremsætter en anmodning, hvori det begrundes, hvorfor denne part ønsker at få lejlighed til at udtale sig. Anmodningen skal fremsættes inden for en frist af en måned, efter at det er forkyndt for parten, at den skriftlige forhandling er afsluttet. Denne frist kan forlænges af retsformanden. Artikel 147 Den i artikel 52 omhandlede foreløbige rapport forelægges Retten i Første Instans, efter at de i artikel 141, stk. 2, og eventuelt artikel 143, stk. 1 og 2, nævnte processkrifter er indgivet. Hvis de nævnte processkrifter ikke indgives, anvendes samme fremgangsmåde, når fristen for indgivelse af processkrifterne er udløbet. Artikel 148 Såfremt der ikke gives appellanten medhold, eller såfremt der gives appellanten medhold, og Retten i Første Instans selv afgør sagen, træffer den afgørelse om sagens omkostninger. Artikel 88 finder kun anvendelse ved appel iværksat af institutionerne. Retten i Første Instans kan som en undtagelse fra artikel 87, stk. 2, ved appel, der iværksættes af tjenestemænd eller øvrige ansatte ved en institution, fordele sagens omkostninger mellem parterne, såfremt det findes rimeligt. Hvis en appel hæves, finder artikel 87, stk. 5, anvendelse. Artikel 149 Begæring om intervention under appellen indgives til Retten i Første Instans inden en måned efter den i artikel 24, stk. 6, omhandlede offentliggørelse.«